สวัสดีคะ กินยาคุมฉุกเฉินมีผลข้างเคียงไม่คะเพราะตอนนี้รู้เจ็บที่จิ๊ดๆที่หัวนมคะ ไม่ทราบว่าปจด.จะมาปกติไม่คะกังวนมากเลยคะ
สวัสดีค่ะ ผลข้างเคียงของการทานยาคุมฉุกเฉิน ได้แก่ คลื่นไส้ อาเจียน ปวดท้อง เวียนหัว ปวดหัว เจ็บเต้านม เป็นต้น โดยจะเกิดหลังจากทานยาไปภายในไม่กี่ชั่วโมง และอาการจะเป็นอยู่ 1-2 วันแล้วหายไปหลังจากนั้นประมาณ 1 สัปดาห์ บางรายอาจมีเลือดออกจากช่องคลอดได้ โดยออกได้นาน 1-4 วัน ซึ่งเลือดที่ออกถือเป็นเลือดที่เกิดจากผลข้างเคียงของยา ไม่ใช่ประจำเดือนจริงๆ แต่ในบางรายอาจไม่มีเลือดออกก็ได้ สำหรับประจำเดือนจริงๆ นั้น มักจะมาในช่วงเวลาเดิม หรืออาจมาช้ากว่ากำหนดก็ได้ดังนั้น หากอาการเจ็บจี๊ดๆ ที่หัวนม เกิดหลังจากทานยาคุมฉุกเฉินใน 1-2 วัน ก็น่าจะเกิดจากผลข้างเคียงของยาได้ แต่หากเกิดจากหลังจากที่ทานยาไปหลายวันแล้ว ก็ไม่ได้เกิดจากผลข้างเคียงของยา แต่อาจเกิดจากสาเหตุอื่นๆ เช่น เป็นอาการก่อนการมีประจำเดือนมา มีการอักเสบของเนื้อเยื่อบริเวณหัวนม เป็นต้น